

Nauja redakcija nuo 2026-09-01:
įsakymo Nr. V-440, 2026-08-26
VILNIAUS MARTYNO MAŽVYDO PROGIMNAZIJA
DIREKTORIUS

ĮSAKYMAS
DĖL VILNIAUS MARTYNO MAŽVYDO PROGIMNAZIJOS MOKINIŲ ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO PROGIMNAZIJOJE TVARKOS APRAŠO PATVIRTINIMO
2025 m. rugpjūčio  29 d. Nr. V - 401
Vilnius

Atsižvelgdama į Lietuvos Respublikos švietimo, mokslo ir sporto ministro bei Lietuvos Respublikos sveikatos apsaugos ministro patvirtintas Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijas, 2025 m. liepos 31 d. įsakymu Nr. V-807/V-726 „Dėl Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“, 10 punktą:
1.  T v i r t i n u Vilniaus Martyno Mažvydo progimnazijos Mokinių asmeninių mobiliųjų telefonų ir kitų informacinių technologijų įrenginių naudojimo progimnazijoje tvarkos aprašą (pridedamas).
2.  N u s t a t a u, kad šis įsakymas įsigalioja 2025 m. rugsėjo 1 d.
3. Nustatau, kad šis įsakymas įsigalioja 2026 m. rugsėjo 1 d.

Įsakymo punkto pakeitimai:
Nr. V-440, 2026-08-26

4. Šio įsakymo v y k d y m o kontrolę pavedu direktoriaus pavaduotojams ugdymui R.Žemaitienei, L.Navickaitei, K.Jūraitei.

Įsakymo punkto pakeitimai:
Nr. V-440, 2026-08-26


Direktorė                                                                                                         Eglė Laumelienė





Administratorė Marija Navickienė, tel. 05 2795579
PATVIRTINTA
Vilniaus Martyno Mažvydo
progimnazijos direktoriaus
2025 m. rugpjūčio  14  d.                      įsakymu Nr. V- 401

VILNIAUS MARTYNO MAŽVYDO PROGIMNAZIJOS MOKINIŲ ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO PROGIMNAZIJOJE TVARKOS APRAŠAS

Pakeistas priedo pavadinimas:
Nr. V-440, 2026-08-26

I SKYRIUS
BENDROSIOS NUOSTATOS

1. Vilniaus Martyno Mažvydo progimnazijos Mokinių asmeninių mobiliųjų telefonų ir kitų galinių įrenginių naudojimo progimnazijoje tvarkos aprašas (toliau kartu – asmeniniai informacinių technologijų įrenginiai (sutrumpintai – tvarka))  parengtas vadovaujantis Lietuvos Respublikos švietimo, mokslo ir sporto ministro 2025 m. liepos 31 d. įsakymu Nr. V-807/V-726 „Dėl Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijas patvirtinimo.
Punkto pakeitimai:
Nr. V-440, 2026-08-26
2. Tvarka apibrėžia mokinių asmeninių mobiliųjų telefonų ir kitų galinių įrenginių naudojimo Vilniaus Martyno Mažvydo progimnazijoje (toliau – progimnazija) ir (ar) dalyvaujant progimnazijos organizuojamose ugdomosiose veiklose ne progimnazijos aplinkoje gaires. „Galinio įrenginio“ sąvoka vartojama vadovaujantis Lietuvos Respublikos elektroninių ryšių įstatymo 3 straipsnio 24 dalimi, kuri nustato, kad galinis įrenginys – informacijai priimti ir (arba) perduoti skirtas įrenginys ar jo dalis, kurie tiesiogiai ar netiesiogiai bet kokiomis priemonėmis yra prijungiami prie viešųjų elektroninių ryšių tinklų. Asmeniniai informacinių technologijų įrenginiai tvarkoje suprantami kaip mokinio disponuojama informacinė ir komunikacinė įranga, skirta skambinti ir (arba) susirašinėti teksto ir (arba) garso žinutėmis, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) kitiems su ugdymu nesusijusiems tikslams.

[bookmark: _Hlk238633552]Punkto pakeitimai:
Nr. V-440, 2026-08-26

3. Tvarkos paskirtis – padėti progimnazijai užtikrinti saugią, ugdymui palankią progimnazijos aplinką, kurioje būtų apibrėžtos asmeninių informacinių technologijų įrenginių naudojimo taisyklės, padedančios mokiniams ugdyti atsakingo ir sąmoningo technologinių įrenginių naudojimo įgūdžius. Šia tvarka siekiama: 
3.1. sumažinti žalos mokinių sveikatai riziką;
3.2. sumažinti irzlumą, atsirandantį mokinius atitraukus nuo asmeninių informacinių technologijų įrenginių;
3.3. sumažinti negebėjimą koncentruoti dėmesio;
3.4. apsaugoti mokinius nuo pavojingo turinio internete.
Tvarkoje vartojamos sąvokos atitinka Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme ir Lietuvos Respublikos elektroninių ryšių įstatyme vartojamas sąvokas.
Punkto pakeitimai:
Nr. V-440, 2026-08-26
4. Šia tvarka siekiama sumažinti patyčių mokinių ir progimnazijos darbuotojų atžvilgiu riziką:
4.1. apribojus prieigą prie socialinių tinklų (sumažėja galimybė tiek patirti, tiek sukelti patyčias); 
4.2. vykdyti priklausomybės nuo asmeninių informacinių technologijų įrenginių prevenciją; 
4.3. užtikrinti saugumą ir privatumą (be asmeninių informacinių technologijų įrenginių mažėja tikimybė, kad kas nors bus slapta nufilmuotas ar nufotografuotas);
4.4. mokymosi kokybės gerinimą (tokioje aplinkoje nėra trikdžių, mokiniai gali lengviau susikaupti ir geriau įsisavinti žinias);
4.5. užtikrinti progimnazijos vidinę tvarką, įtraukiant tėvų (globėjų) pokalbius  su savo vaikais dėl asmeninių informacinių technologijų įrenginių nenaudojimo pamokų ir pertraukų metu. 
5. Asmeninių informacinių technologijų įrenginių laikymas:
5.1.  1–4 klasių mokiniai asmeninius informacinių technologijų įrenginius laiko tam skirtose klasių dėžutėse;
5.2.  5–6 klasių mokiniai, prieš prasidedant dalyko pamokai, asmeninius informacinių technologijų įrenginius sudeda į tam skirtą dėžutę. Pasibaigus pamokai asmeniniai informacinių technologijų įrenginiai mokiniams grąžinami. Pertraukos metu asmeniniai informacinių technologijų įrenginiai turi būti išjungti arba juose nustatytas begarsis režimas ir  laikomi mokinio kuprinėje ar krepšyje;
5.3. nuo 2025–2026 mokslo metų 7–8 klasių mokiniai asmeninius informacinių technologijų įrenginius laiko savo asmeninėse spintelėse; 
5.4. nuo 2026–2027 mokslo metų 5–6 klasių mokiniai asmeninius informacinių technologijų įrenginius laiko savo asmenėse spintelėse. 

II SKYRIUS
MOKINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO PROGIMNAZIJOJE RIBOJIMO ATVEJAI IR IŠIMTYS

6. Progimnazijoje draudžiamas mokinių asmeninių informacinių technologijų įrenginių naudojimas pamokose, neformaliojo ugdymo veiklose (renginiuose, susirinkimuose, klasės valandėlėse, popietėse, konkursuose, viktorinose, varžybose ir pan.) ar organizuojant ugdomąsias veiklas ne progimnazijos aplinkoje, išskyrus šiuos atvejus: 
6.1. 5–8 klasėse, siekiant numatytų ugdymo tikslų, mokytojo (klasės vadovo) ar švietimo pagalbos specialisto iniciatyva pamokoje ar ne progimnazijos aplinkoje organizuojamos veiklos, kuriai atlikti reikalingi asmeniniai informaciniai technologijų įrenginiai, metu; 
6.2. užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių reikalinga naudotis asmeniniais informacinių technologijų įrenginiais; 
6.3. esant situacijai, kai reikia nedelsiant susisiekti su tėvais (globėjais) ar pagalbos tarnybomis. 
7. Riboti asmeninių informacinių technologijų įrenginių naudojimą progimnazijos vidaus ir lauko teritorijoje per pertraukas tarp pamokų, valgykloje (apmokama banko kortele arba grynaisiais pinigais),  visos dienos mokyklos (VDM) grupėse, išskyrus šiuos atvejus: 
7.1. kai mokiniams dėl jų sveikatos ar kitų objektyvių aplinkybių yra poreikis pasinaudoti asmeniniais informacinių technologijų įrenginiais; 
7.2. esant situacijai, kai reikia nedelsiant susisiekti su tėvais (globėjais) ar pagalbos tarnybomis.
8. Mokinio, asmeniniai informacinių technologijų įrenginys (-iai) pamokų metu ir / ar formalių ir neformalių  veiklų (renginių, susirinkimų, klasės valandėlių, popiečių, konkursų, viktorinų, varžybų ir pan.) metu, turi būti išjungti arba juose nustatytas begarsis režimas.
9. Asmeninius informacinių technologijų įrenginiai gali būti naudojami pamokose mokymosi, auklėjimo tikslais tik leidus mokytojui (klasės vadovui).
10. Progimnazijos vidaus ir lauko teritorijoje mokiniams draudžiama filmuoti ir / ar fotografuoti asmeniniais informacinių technologijų įrenginiais.


III SKYRIUS
PRIEMONĖS TVARKOS ĮGYVENDINIMUI UŽTIKRINTI
III skyriaus pakeitimas:
Nr. V-440, 2026-08-26

11. Progimnazijos asmeninių informacinių technologijų įrenginių naudojimo tvarka ir nuostatos suderintos su progimnazijos taryba ir atsižvelgta į Lietuvos Respublikos švietimo, mokslo ir sporto ministro bei Lietuvos Respublikos sveikatos apsaugos ministro patvirtintas Rekomendacijas. Progimnazijos asmeninių informacinių technologijų įrenginių naudojimo tvarką tvirtina progimnazijos vadovas ir skelbia viešai progimnazijos interneto svetainėje.

[bookmark: _Hlk238632420]Punkto pakeitimai:
Nr. V-440, 2026-08-26

12. Atsižvelgiant į mokinių amžių, progimnazijos asmeninių informacinių technologijų įrenginių naudojimo ribojimai: 
12.1. 1–4 klasių mokiniams atvykus į pamoką, asmeniniai informacinių technologijų įrenginiai paliekami klasėje specialiojoje asmeniniams informacinių technologijų įrenginiams skirtoje dėžutėje;
12.2. 5–6 klasių mokiniams atvykus į pamoką, asmeniniai informacinių technologijų įrenginiai paliekami dalyko kabineto specialioje asmeniniams informacinių technologijų įrenginiams skirtoje dėžutėje; pasibaigus pamokai, mokytojas juos grąžina, tada asmeniniai informacinių technologijų įrenginiai turi būti išjungti arba juose nustatytas begarsis režimas, – jie laikomi mokinio kuprinėje arba krepšyje; 
12.3. tais atvejais: 5–6 klasių mokiniai fizinio ugdymo ir šokio pamokų metu, lauko klasėje ar renginių metu asmeniniai informacinių technologijų įrenginiai lieka kuprinėje arba krepšyje ir turi būti įrenginys išjungtas arba nustatytas begarsis režimas; 
12.4. nuo 2025–2026 mokslo metų 7–8 klasių mokiniai asmeninius informacinių technologijų įrenginius palieka savo turimose asmeninėse spintelėse. Nuo 2026–2027 mokslo metų šis reikalavimas taikomas ir 5–6 klasių mokiniams. 
13. Progimnazija neatsako už asmeninių informacinių technologijų įrenginių saugojimą asmeninėse spintelėse. Už tai yra atsakingi patys tų asmeninių informacinių technologijų įrenginių turėtojai.
14. Jei mokinys pažeidė asmeninių informacinių technologijų įrenginių naudojimosi tvarką, dalyko mokytojas, klasės vadovas, švietimo pagalbos specialistas ar administracijos atstovas turi teisę paimti mokinio asmeninį informacinių technologijų įrenginį ir jį nunešti į raštinę. Nusižengus pirmą kartą, raštinės darbuotojas asmeninį informacinių technologijų įrenginį grąžina mokiniui pasibaigus pamokoms ar ugdomajai veiklai ne progimnazijos teritorijoje. Jei nusižengiama pakartotinai – asmeninį informacinių technologijų įrenginį, esantį raštinėje, atsiima mokinio tėvai (globėjai).

Punkto pakeitimai:
Nr. V-440, 2026-08-26

15. Mokiniams, kurie nuolat pažeidinėja asmeninių informacinių technologijų įrenginių naudojimo tvarką, taikomos drausminės nuobaudos: 
15.1. priminimas; 
15.2. įspėjimas; 
15.3. kviečiami tėvai (globėjai) su vaiku atvykti į pokalbį su klasės vadovu ir (ar) socialiniu pedagogu; 
15.4. kviečiami tėvai (globėjai) su vaiku atvykti į Vaiko gerovės komisijos posėdį;
15.5. kitais teisės aktuose numatytais atvejais. 
16. Asmeniniai informacinių technologijų įrenginiai turėtų būti naudojami pagal progimnazijos nustatytą tvarką. Stebėseną vykdo kiekvienas mokytojas pamokų ir pertraukų metu budintis mokytojas, švietimo pagalbos specialistas, klasės vadovas ir direktoriaus pavaduotojai ugdymui. Mokinio tėvai (globėjai) nuolat primena savo vaikui laikytis nustatytos asmeninių informacinių technologijų įrenginių naudojimo tvarkos.

IV SKYRIUS
BAIGIAMOSIOS NUOSTATOS

17. Progimnazija supažindina progimnazijos bendruomenę su patvirtinta mokinių asmeninių informacinių technologijų įrenginių naudojimo tvarka ir jos pakeitimais iki 2026 m. rugsėjo 1 d.

Punkto pakeitimai:
Nr. V-440, 2026-08-26

18. Klasių vadovai supažindina 1–8 klasių mokinius pasirašytinai su tvarka kasmet iki rugsėjo 5 d. Tėvus (globėjus) klasės vadovas supažindina iki rugsėjo 5 d. TAMO dienyno pagalba. 

19 punktą pripažįstu netekusiu galios:
Nr. V-440, 2026-08-26

20. Siekiant užtikrinti sklandų tvarkos aprašo įgyvendinimą klasės vadovai, švietimo pagalbos specialistai ne mažiau kaip tris kartus per mokslo metus konsultuoja mokinius  dėl ilgalaikio asmeninių informacinių technologijų įrenginių naudojimosi žalos mokinio sveikatai.   
21. Progimnazija pertraukų tarp pamokų metu sudaro sąlygas įvairiam mokinių poilsiui ir užimtumui:
21.1. šiltuoju metų laiku:
21.1.1. 1–4 klasių mokiniai pertraukų metu laiką gali praleisti kieme ar aikštyne, sporto aikštelėse užsiimti fiziniu aktyvumu – žaisti įvairius judriuosius ir sportinius žaidimus,
bėgioti, sparčiai eiti, naudotis lauko treniruokliais ir įvairiomis lauko sporto ar ugdymo priemonėmis;
21.1.2. 5–8 klasių mokiniai pertraukų metu gali laiką leisti stadione – žaisti sportinius žaidimus, mesti baudas į krepšį, bėgioti, sparčiai eiti, naudotis lauko treniruokliais bei kitomis sporto ar ugdymo priemonėmis;
21.2. šaltuoju metų laiku arba esant nepalankioms oro sąlygoms:
21.2.1. 1–4 klasių mokiniai pertraukų metu gali laiką leisti koridoriuose įrengtose mini bibliotekėlėse, užsiimti stalo žaidimais (šaškėmis, šachmatais, domino ir kt.), konstruoti
LEGO, žaisti Jenga kaladėlėmis, žaisti krepšinį ar futbolą su edukacinėmis priemonėmis (medžiaginė aikštelė), šokinėti ir žaisti specializuotus žaidimus ant grindų, mažojoje sporto salėje  (su vidaus sportine avalyne 2-oios ilgosios pertraukos metu) žaisti judriuosius ir sportinius žaidimus, dalyvauti estafetėse, naudotis įvairiomis sporto ugdymo priemonėmis, analizuoti sieninius pasaulio ir Lietuvos žemėlapius, apžiūrėti mokinių piešimo, tapybos, keramikos, technologijų darbų parodas, projektinių veiklų darbus bei kitas ekspozicijas;
21.2.2. 5–8 klasių mokiniai pertraukų metu gali užsiimti stalo žaidimais (šaškėmis, šachmatais ir kt.), žaisti stalo tenisą, lankytis bibliotekoje ir skaitykloje, didžiojoje sporto salėje (su vidaus sportine avalyne 2-oios ilgosios pertraukos metu)  žaisti sportinius žaidimus, mesti baudas į krepšį, naudotis įvairiomis sporto ugdymo priemonėmis, stebėti renginius ir veiklas per mokyklos TV, analizuoti sieninę laiko juostą ir Erasmus+ žemėlapį, apžiūrėti mokinių kūrybinių ir projektinių darbų parodas bei kitas ekspozicijas;
21.2.3. 8 klasių mokiniai (su vidaus sportine avalyne) nuo 14 metų amžiaus su raštišku tėvų (globėjų) sutikimu 2-ųjų ilgųjų pertraukų metu papildomai gali naudotis vidaus treniruoklių zona.

SUDERINTA
Vilniaus Martyno Mažvydo
progimnazijos tarybos
2025 m. rugpjūčio 29 d. 
protokolas Nr. 7

SUDERINTA
Vilniaus Martyno Mažvydo
progimnazijos tarybos
2026 m. rugpjūčio 24 d. 
protokolas Nr. 5
(nauja redakcija: 2026-08-26
įsakymo Nr. V-440)

